पाएं अपने शहर की ताज़ा ख़बरें और फ्री ई-पेपरडाउनलोड करें
धूरी के 32 वर्षीय युवक समेत जिले में 15 लोगों ने कोरोना से दम तोड़ा है। मृतक युवक की फरवरी में यूपी की युवती के साथ सगाई हुई थी। 21 मई को शादी थी। अप्रैल के अंतिम सप्ताह कोरोना पॉजिटिव होने पर युवक को सिविल अस्पताल में भर्ती करवाया गया था, जहां हालत गंभीर होने पर उसे बुधवार को राजिंदरा अस्पताल पटियाला रेफर किया गया था। जहां उसका ऑक्सीजन स्तर 53 प्रतिशत तक गिर गया था। मृतक के परिजनों के अनुसार युवक बार-बार पानी मांग रहा था। वह अंदर पानी भेज देते थे परंतु कई घंटों तक युवक के पास पानी ही नहीं पहुंचता था।
युवक ने अंतिम बार भी पानी नहीं मिलने की शिकायत फोन से उन्हें की थी। मृतक धूरी में निजी कंपनी में काम करता था। शुक्रवार शाम को मृतक का धूरी के राम बाग में संस्कार किया गया। इसके अलावा संगरूर के 41 वर्षीय व्यक्ति, 69 वर्षीय बुजुर्ग, 50 वर्षीय व्यक्ति, 69 वर्षीय बुजुर्ग, भवानीगढ़ की 50 वर्षीय महिला, 60 वर्षीय महिला, शेरपुर की 60 वर्षीय महिला, 50 वर्षीय महिला, मालेरकोटला की 67 वर्षीय बुजुर्ग महिला, 69 वर्षीय बुजुर्ग, मूनक के 45 वर्षीय व्यक्ति, लौंगोवाल के 73 वर्षीय बुजुर्ग, 48 वर्षीय व्यक्ति, 46 वर्षीय व्यक्ति ने दम तोड़ा है। 8 मरीजों ने राजिंदरा अस्पताल में दम तोड़ा है। ऐसे में जिले में अब मृतकों का आंकड़ा 428 तक जा पहुंचा है। मई के 7 दिनों में ही 94 लोगों ने दम तोड़ दिया है जबकि 1596 मरीज पॉजिटिव पाए गए हैं।
शुक्रवार को 2500 लोगों को वैक्सीन की डोज लगाई गई है। अब तक जिले में कुल 1,11,140 लोगों को वैक्सीन दी जा चुकी है। जिसमें पहली डोज 98,926 और दूसरी डोज 12,214 लोगों को दी जा चुकी है। शुक्रवार को सिविल अस्पताल में वैक्सीन लगवाने आए लोगों की भीड़ देखने को मिली है। कई बार जिले में डोज खत्म हो जाने के कारण लोगों में डोज नहीं मिलने का भय भी बन रहा है।
जिले में कुल मरीज 10, 232 हुए
जिले में पॉजिटिव मरीजों का आंकड़ा 10000 को पार कर 10232 पर जा पहुंचा है जिसमें अब तक के सबसे अधिक 1796 मरीज एक्टिव हैं। शुक्रवार को 145 मरीज ठीक हुए हैं। ऐसे में सेहत विभाग की ओर से उन्हें छुट्टी दे दी गई है। अब तक जिले में 8008 लोग कोरोना को मात दे चुके हैं। पिछले 7 दिनों में 1062 लोग ठीक हुए हैं।
अब तक- लोगों की वैक्सीनेशन हुई
बरनाला शुक्रवार को 1630 लोगों को वैक्सीन की डोज लगाई गई है। अब तक बरनाला में कुल 46,500 लोगों को वैक्सीन दी जा चुकी है। शुक्रवार को सिविल अस्पताल में वैक्सीन लगवाने आए लोगों की भीड़ देखी गई। कई बार जिले में डोज खत्म होने के कारण लोग अपनी बारी का इंतजार
कर रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva zho_Hant eng_Latn